Държавен вестник, бр. 78, 2023 г., стр. 48

СТР.  48	
Д Ъ Р Ж А В Е Н  В Е С Т Н И К 	
БРОЙ  78
Чл. 77. (1) В случаите на чл. 53, ал. 1 ДФ 
„Земеделие“ при проверките по чл. 72 и 73 
контролира спазването на изискванията на 
чл. 53, ал. 4.
(2) Държавен фонд „Земеделие“ налага 
административни санкции, когато в резултат 
на проверките по ал. 1 се установи несъот-
ветствие със следните критерии за оценка по 
приложение № 7, както следва:
1. в случай че ползвателят на финансова 
помощ е получил приоритет по критерий 1 от 
приложение № 7, за всяка година от изпълне-
нието на оперативната програма, в която броят 
на членовете на ползвателя е по-малък или 
равен на 20, ДФ „Земеделие“ налага санкция 
20 на сто върху изплатената финансова помощ 
за съответната година; в случай на сключен 
договор за предоставяне на финансова помощ 
въз основа на класиране с точки, получени 
единствено по този критерий, санкцията за 
неизпълнение е 100 на сто върху изплатената 
финансова помощ;
2. в случай че ползвателят на финансова 
помощ е получил приоритет по критерий 2 от 
приложение № 7 и до последната година на 
оперативната програма не е увеличил двойно 
броя на членовете си, ДФ „Земеделие“ налага 
санкция 10 на сто върху изплатената финансова 
помощ за всички години; в случай на сключен 
договор за предоставяне на финансова помощ 
въз основа на класиране с точки, получени 
единствено по този критерий, санкцията за 
неизпълнение е 100 на сто върху изплатената 
финансова помощ за всички години;
3. в случай че ползвателят на финансова 
помощ е получил приоритет по критерий 5 
от приложение № 7 и до последната година 
на оперативната програма не е създадено 
най-малко едно ново работно място, ДФ 
„Земеделие“ налага санкция 5 на сто върху 
изплатената финансова помощ за всички 
години; в случай на сключен договор за пре-
доставяне на финансова помощ въз основа на 
класиране с точки, получени единствено по 
този критерий, санкцията за неизпълнение 
е 100 на сто върху изплатената финансова 
помощ за всички години.
Чл. 78. (1) Когато ползвател на финансова 
помощ прекрати предсрочно изпълнението 
на оперативната си програма, включително 
при доброволно прекъсване на признаването, 
отнемане на признаването или разпускане 
на групата на производители, организацията 
или асоциацията на организации на произво-
дители, се преустановяват плащанията към 
нея за дейности и разходи, извършени след 
датата на прекратяването и/или отнемане 
на признаването. В срок до 5 работни дни от 
предсрочно прекратяване на изпълнението на 
оперативната програма ползвателят на финан-
сова помощ или негов изрично упълномощен 
представител уведомява ДФ „Земеделие“ чрез 
СЕУ, като посочва дата на прекратяването на 
оперативната програма.
(2) Финансовата помощ, получена за 
допустими действия, изпълнени преди пре-
кратяването на оперативната програма, се 
връща заедно със законната лихва върху нея, 
с изключение на случаите, когато:
1. към датата на прекратяването ползвателят 
на финансова помощ е отговарял на критери-
ите за признаване и целите на оперативната 
програма са изпълнени;
2. инвестициите, финансирани с помощ 
от оперативния фонд, остават в притежание 
на ползвателя на финансовата помощ или на 
неговите членове поне до края на периода 
по чл. 80, ал. 1 или 2 и се използват от тях.
(3) Финансовата помощ за многогодишни 
ангажименти, чиито дългосрочни цели и очак- 
вани ползи не могат да бъдат постигнати 
поради прекъсване на изпълнението на опе-
ративната програма, се възстановява заедно 
със законната лихва върху нея.
Чл. 79. (1) След изпълнение на целите и 
дейностите в плана за признаване по чл. 51 
групите на производители на мляко и млечни 
продукти подават в ДФ „Земеделие“ отчет по 
образец съгласно приложение № 9 заедно с 
документи, удостоверяващи изпълнението им.
(2) Групите на производители могат да 
подадат отчета по ал. 1 и в случай, че планът 
за признаване бъде изпълнен преди одобрения 
от ДФ „Земеделие“ период на изпълнение, но 
не по-късно от 15 май 2027 г.
(3) Отчетът по ал. 1 се подава по електронен 
път чрез индивидуалния профил на управителя 
на групата на производители в СЕУ.
(4) С цел преценяване изпълнението на 
плана за признаване след приемане на отче-
та по ал. 1 служителите от ДФ „Земеделие“ 
извършват административни проверки и 
проверка на място.
(5) В случай че в резултат на проверките 
по ал. 4 бъдат установени липси или нередов-
ности в подадените документи, както и при 
необходимост от представяне на допълнителни 
документи поради непълнота и неяснота на 
заявените данни, ДФ „Земеделие“ уведомява 
с писмо групата на производители.
(6) Писмото по ал. 5 се съобщава чрез 
СЕУ в индивидуалния профил на кандидата 
за финансова помощ. Писмото се счита за 
връчено с изпращане на съобщение в СЕУ.
(7) Групата на производители изпраща 
отговор на писмото по ал. 5, както необхо-
димите документи и разяснения, чрез СЕУ в 
срок до 15 дни от деня, следващ връчването 
на писмото.
(8) След изтичането на срока за отговор 
по ал. 7 групата на производители няма пра-
во да предоставя документи и информация.